GIFT พุ่งเกือบ 11% สูงสุดนับตั้งแต่เข้าตลาดฯ-แนะซื้อเป้าสูง 7.50 บ.
GIFT พุ่งเกือบ 11% สูงสุดนับตั้งแต่เข้าตลาดฯ-แนะซื้อเป้าสูง 7.50 บ.
20 มี.ค. 2560

บริษัท แกรททิทูด อินฟินิท จำกัด (มหาชน) หรือ GIFT ณ เวลา 11.38 น. อยู่ทีระดับ 6.65 บาท บวก 0.65 บาท หรือ 10.83% ด้วยมูลค่าซื้อขาย 74.47 ลบ. ราคาหุ้นปรับตัวสูงสุดนับตั้งแต่เข้าตลาดฯเมื่อวันที่ 3 มิ.ย. 2554

บล.บัวหลวง ระบุในบทวิเคราะห์วันนี้ (20 มี.ค.) เริ่มต้นคำแนะนำ ซื้อ สำหรับบริษัท แกรททิทูด อินฟินิท จำกัด (มหาชน) หรือ GIFT ด้วยราคาเป้าหมาย 7.50 บาท อิง Core PE 21 เท่า (+1SD จากค่าเฉลี่ย PE ระยะยาว 5 ปี) เชื่อว่าราคาหุ้นสมควรจะปรับขึ้นสะท้อน PE ที่กรอบบน +1SD ได้ตามอัตราการเติบโตของกำไรหลักปี 60 ที่คาดขยายตัว 32% ซึ่งเป็นอัตราการเติบโตที่สูงกว่าค่าเฉลี่ยที่ 20% ต่อปี โดย Valuation ปัจจุบันสะท้อน Core PE ปี 60 ที่เพียง 17 เท่า และปี 61 เพียง 14 เท่า
คาดทิศทางของกำไรเปรียบเทียบเป็นรายไตรมาส มีแนวโน้มจะสร้างสถิติสูงสุดใหม่ได้อย่างต่อเนื่อง จากฐานรายได้ผลิตภัณฑ์กลุ่ม HPC-สินค้าอุปโภคหลักในชีวิตประจำวันที่มีความมั่นคง ในส่วนของกำไรที่จะขยายตัวสูง ปัจจัยหนุนจะมาจาก 1) ธุรกิจอาหารและยา (FBS) ที่ตอบโจทย์การบริโภคในปัจจุบัน และ 2) การก้าวเข้าสู่สินค้า Brand owner ที่ให้มาร์จิ้นสูง คาดจะหนุน CAGR 59-62 โตได้เฉลี่ย 25%
 